SEV uppraðfestir KT-økið og stovnar nýggja KT-trygdardeild. Vit sóknast tí eftir einum KT-leiðara og einum KT-trygdarleiðara. Á KT-deildini starvast í løtuni trý fólk. Sum KT-leiðari vísir tú til deildarstjóran fyri fyrisiting. Tú fært ábyrgdina av KT-loysnum hjá SEV–bæði tá talan er um rakstur av verandi og menning av nýggjum KT-tænastum. Tú fert at standa á odda fyri eini KT-deild, sum hevur ábyrgd av KT-menning og talgilding, sum er í samvirkan við viðskiftafólk, starvsfelagar og veitarar. Tí er umráðandi, at tær dámar og hevur lætt við at samskifta bæði munnliga og skrivliga. KT-leiðarin samskiftir og samstarvar við allar deildir hjá SEV. Tú megnar at finna skilagóðar loysnir í samráð við deildirnar hjá SEV–loysnir sum geva meining og skapa meirvirðið, bæði fyri starvsfólk, deildir og SEV sum heild, eitt nú verkfrøði deild, dugir at finna loysnir í felag, letur starvsfólkini arbeiða sjálvstøðugt og vísir teimum álit. Ábyrgdarøkini eru bæði strategisk og í mun til raksturin. Vit vænta at tú ert før/ur fyri: At finna loysnir á torgreiddum KT-avbjóðingum At seta í verk, dagføra og viðlíkahalda KT-skipanir At røkja samstarv og samstarvsavtalur við KT-veitarar At leiða starvsfólkini á KT-deildini At stýra rakstrarútreiðslunum At orða KT-politikkir og mannagongdir Tú Vit vænta, at tú hevur eina viðkomandi KT-útbúgving. Eisini hevur tú leiðsluroyndir ella ert áhugaður í leiðslu. Tú megnar at skapa trivnað millum starvsfólkini á deildini, og gevur títt íkast til eitt mennandi arbeiðsumhvørvi. Eisini ert tú rúmlig/ur, empatisk/ur og vísir starvsfólkum álit. Harumframt vænta vit, at tú: hevur góð leiðsluevnir hevur góð samskiftis- og samstarvsevnir ert virkin, eldhugaður og ert KT-hugaður gongur á odda við kunningartøknini og talgilding dugir at seta mál og hevur framtíðar møguleikar innan KT-tøkni frammaliga í huga Sum persónur ert tú væl skipað/ur og virkisfús/ur. Tú hevur góð samstarvsevni og megnar bæði at arbeiða sjálvstøðugt og í toymum. Sum KT-leiðari veitir tú ráðgeving hjá SEV, tí leggja vit dent á góðar samskiftisf ørleikar bæði á føroyskum og enskum. Tað er týdningarmikið, at tú kennir teg aftur í virðisgrundarlagnum hjá SEV, sum eru samstarv, eldhugi og virðing. Vit bjóða Vit bjóða eitt fjølbroytt og áhugavert starv við stórum fakligum og persónligum avbjóðingum í eini dynamiskari fyritøku í menning. Vit leggja dent á at hava eitt gott arbeiðsumhvørvi. Løn Sambært sáttmála millum SEV og Starvsfelagið, lønartalvan hjá Tænastumannafelagnum, lønarflokkur 36,1. Frá 1. januar 2021 er lønin 48.450, 02 kr umframt 15% í pensjón. Arbeiðsstaður KT-leiðarin hevur skrivstovu á høvuðsskrivstovuni á Landavegnum–arbeiðsuppávurnar eru tó um alt landið, tískil skal væntast nakað av ferðing. Um tú hevur spurningar, ert tú vælkomin at seta teg í samband við Boga Bendtsen, deildarstjóra fyri fyrisiting hjá SEV á tel. 286182. Umsóknir saman við prógvum og møguligum viðmælum skulu sendast til: starv @ sev. fo Umsóknir skulu verða SEV í hendi í seinasta lagi mánadagin 16. august 2021. Vegna støðugt vaksandi virksemi innan KT-trygd, søkir SEV eftir einum KT-trygdarleiðara, sum skal hava ábyrgd av at skipa og hava eftirlit við KT-trygdini í fyritøkuni. Talan er um nýggja deild, og KT-trygdarleiðarin vísir til deildarstjóran fyri fyrisiting. Uppgávur/Ábyrgdarøki Fremsta uppgávan hjá KT-trygdarleiðaranum eru í høvuðsheitum at seta út í kortið og útinna eina KT-trygdarstrategi fyri føroysku el-skipanina og at tryggja KT-kervið, so upplýsingar eru goymdar sambært galdandi reglum um trúnað, at upplýsingarnar eru rættar og atkomuligar (CIA). Hetta verður gjørt millum annað við at: Gera váðametingar fyri KT-trygdini Menna og reka trygdarskipanir Virka fyri KT-trygdini sum heild Arbeiða sambært einum tryggum leisti Harumframt hevur KT-trygdarleiðarin ábyrgdina av eitt nú at: Tryggja innanhýsis backup skipanir Áhaldandi at menna trygdina í infrakervinum og samskiftiskervinum Ráðgeva og sparra við leiðarar um átøk og raðfesting innan KT-trygd Undirvísa starvsfólk hjá SEV um KT-trygd (security awareness) Orða KT-trygdarpolitikkir og KT-trygdarmannagongdir Tú Vit vænta, at tú hevur viðkomandi KT-útbúgving og fer eldhugað/ur til verka. Harumframt vænta vit, at tú: ert vælskipað/ur fegin lærir fegin frá tær trívist bæði við sjálvstøðugum uppgávum og í toymum hevur góð samskiftis–og samstarvsevni dugir at seta teg inn í nýggjar skipanir kýtir teg at hava hollastu vitanina í mun til at verja ímóti nýggjum veikleikum, sníkum og álopum Tað er ein fyrimunur, at tann sum settur verður, hevur vitan/royndir innan OT (Operational Technology) og stýrisskipanir Sum KT-trygdarleiðari veitir tú ráðgeving hjá SEV, tí leggja vit dent á góðar samskiftisførleikar bæði á føroyskum og enskum. Tað er týdningarmikið, at tú kennir teg aftur í virðisgrundarlagnum hjá SEV, sum er samstarv, eldhugi og virðing. Vit bjóða Vit bjóða eitt fjølbroytt og áhugavert starv við stórum fakligum og persónligum avbjóðingum í eini dynamiskari fyritøku í menning. Vit leggja dent á at hava eitt gott arbeiðsumhvørvi. Løn sambært sáttmála millum SEV og Starvsfelagið, lønartalvan hjá Tænastumannafelagnum, lønarflokkur 36,1. Frá 1. januar 2021 er lønin 48.450,02 kr umframt 15% í pensjón. Arbeiðsstaður KT-trygdarleiðarin hevur skrivstovu á høvuðsskrivstovuni á Landavegnum–arbeiðsuppávurnar eru tó um alt landið, tískil skal væntast nakað av ferðing. Um tú hevur spurningar, ert tú vælkomin at seta teg í samband við Boga Bendtsen, deildarstjóra fyri fyrisiting hjá SEV á tel. 286182. Umsóknir saman við prógvum og møguligum viðmælum skulu sendast til: starv @ sev. fo Umsóknir skulu verða SEV í hendi í seinasta lagi mánadagin 16. august 2021. SEV tryggjar føroyska samfelagnum støðugan streym alt samdøgrið. 161 fólk eru í føstum starvi í elfelagnum undir virðisorðunum: samstarv, eldhugi og virðing. Ágrýtni starvsfólkahópurin ber hvønn dag SEV fram á í týðandi leiklutinum sum samfelagsins lívæðr. Vit stremba áhaldandi eftir at fáa sum mest av elframleiðsluni burtur úr varandi orkukeldum. SEV er fólksins ogn. Allar kommunurnar í Føroyum eiga SEV, sum var stovnað 1. oktober 1946.